Den engelske journalisten Fleur Macdonald besøkte Benin i 2018, og fikk audiens hos dronning Hangbe. Både dronningen og hennes fire kvinnelige hjelpere er etterkommere etter amasonene. Dronningen nedstammer direkte fra Ahangbé, som skal ha regjert rundt 1700 sammen med, eller etter, sin bror Akaba. ( Opprinnelsen). 2000-tallets dronning Hangbe har kun seremonielle oppgaver, blant annet leder hun religiøse ritualer i templet nær sitt hjem i Abomey. En av hjelperne fortalte den engelske journalisten at de så på dronningen som sin gud, og gladelig ville dø for henne.